Parlamentul  României
[image: image2.png]FOMANIA




	Comisia pentru buget, finanţe şi bănci

	
	Bucureşti,        

Nr. 22/384/22.09.2011


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru ratificarea Convenţiei între Guvernul României şi Guvernul Regatului Arabiei Saudite pentru evitarea dublei impuneri şi prevenirea evaziunii fiscale cu privire la impozitele pe venit şi a Protocolului la Convenţie, semnate la Riad la 26 aprilie 2011,  cu care comisia noastră a fost sesizată în fond cu adresa Biroului Permanent nr.PL.x 509 din  5 septembrie 2011.
	PREŞEDINTE,

Maria Eugenia Barna

	Comisia pentru buget, finanţe şi bănci
	
	Bucureşti,    

Nr. 22/384/22.09.2011


RAPORT

asupra proiectului de Lege pentru ratificarea Convenţiei între Guvernul României şi Guvernul Regatului Arabiei Saudite pentru evitarea dublei impuneri şi prevenirea evaziunii fiscale cu privire la impozitele pe venit şi a Protocolului la Convenţie, semnate la Riad la 26 aprilie 2011

Cu adresa nr. Plx 509 din 5 septembrie 2011, Biroul Permanent conform art.95 din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci cu proiectul de Lege pentru ratificarea Convenţiei între Guvernul României şi Guvernul Regatului Arabiei Saudite pentru evitarea dublei impuneri şi prevenirea evaziunii fiscale cu privire la impozitele pe venit şi a Protocolului la Convenţie, semnate la Riad la 26 aprilie 2011.
Prezentul proiect de Lege are ca obiect de reglementare ratificarea de către Parlamentul României a Convenţiei între Guvernul României şi Guvernul Regatului Arabiei Saudite pentru evitarea dublei impuneri şi prevenirea evaziunii fiscale cu privire la impozitul pe venit şi a Protocolului anexă la convenţie, semnat la Riad, la 26 aprilie 2011 şi după ratificare, exprimarea consimţământului părţii române pentru intrarea în vigoare a acestora.

  Încheierea acestei convenţii va completa cadrul juridic actual şi va conduce, în acelaşi timp, la promovarea cooperării în domeniul fiscal şi la combaterea practicilor fiscale neloiale în relaţiile cu Regatul Arabiei Saudite.

La întocmirea raportului s-a avut în vedere avizul Consiliului legislativ .
Proiectul de Lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Senatului .
În raport de obiectul şi conţinutul său, proiectul de Lege face parte din categoria legilor ordinare.
La lucrările comisiei şi-au înregistrat prezenţa un număr de 31 deputaţi, din totalul de 33 membri ai comisiei.
La dezbaterea proiectului de Lege a participat, în conformitate cu prevederile art. 54 şi 55 din Regulamentul Camerei Deputaţilor, republicat, domnul Dan Tudor Lazăr – secretar de stat la Ministerul Finanţelor Publice.
Raportul comisiei a fost adoptat cu unanimitatea membrilor prezenţi la dezbatere. 

In urma dezbaterii,  în şedinţa din data de 21.09.2011, comisia propune Plenului Camerei Deputaţilor adoptarea proiectului de Lege pentru ratificarea Convenţiei între Guvernul României şi Guvernul Regatului Arabiei Saudite pentru evitarea dublei impuneri şi prevenirea evaziunii fiscale cu privire la impozitele pe venit şi a Protocolului la Convenţie, semnate la Riad la 26 aprilie 2011, în forma prezentată de Guvern.
	PREŞEDINTE,

Maria Eugenia Barna


	SECRETAR,

Nicolae Bud


Şef serviciu,

Consilier parlamentar Roşu Gica

Întocmit,

Consilier parlamentar Ene Giorgiana

